ఆత్రం సక్కు

ఆత్రం సక్కు తెలంగాణ రాష్ట్రంకు చెందిన రాజకీయ నాయకుడు. ప్రస్తుతం భారత్ రాష్ట్ర సమితి (బి.ఆర్.యస్) పార్టీ తరపున ఆసిఫాబాదు శాసనసభ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు.

 జననం, విద్య 
సక్కు 1973, మార్చి 2న రాజు - మంకుబాయి దంపతులకు కొమరంభీం జిల్లా, తిర్యాని మండలం, గిన్నెదారి సమీపంలోని లక్ష్మీపూర్ గ్రామంలో జన్మించాడు. వరంగల్లోని కాకతీయ విశ్వవిద్యాలయం నుండి 1992లో గ్రాడ్యుయేట్ పూర్తిచేశాడు.

 వ్యక్తిగత జీవితం 
సక్కుకు తులసితో వివాహం జరిగింది. వారికి ముగ్గురు కుమారులు (వినోద్‌కుమార్‌, అంకిత్‌, అన్వేశ్‌), ముగ్గురు కుమార్తెలు (దివ్య లక్ష్మీ, హిమ బిందు, జంగుబాయి) ఉన్నారు.

 రాజకీయ విశేషాలు 
2009లో కాంగ్రెస్ పార్టీ తరపున ఆసిఫాబాదు శాసనసభ నియోజకవర్గం నుండి పోటీచేసి 13వ ఆంధ్రప్రదేశ్ శాసనసభకు ఎన్నికయ్యాడు. తరువాత 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ టికెట్‌పై పోటీచేసి తెలంగాణ రాష్ట్ర సమితి పార్టీ అభ్యర్థి కోవ లక్ష్మీపై 19వేలకుపైగా ఓట్ల తేడాతో ఓడిపోయాడు.https://www.deccanchronicle.com/amp/nation/politics/030319/2-congress-mlas-to-join-telangana-rashtra-samithi.html 2018లో జరిగిన తెలంగాణ ముందస్తు ఎన్నికలలో కాంగ్రెస్ పార్టీ టికెట్‌పై పోటీచేసి తెలంగాణ రాష్ట్ర సమితి పార్టీ అభ్యర్థి కోవ లక్ష్మీపై 171 ఓట్ల అధిక్యంతో గెలుపొందాడు. ఆ తరువాత కాంగ్రెస్ పార్టీ నుంచి తెలంగాణ రాష్ట్ర సమితి పార్టీలో చేరాడు.

 మూలాలు 

వర్గం:జీవిస్తున్న ప్రజలు
వర్గం:1973 జననాలు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2018)
వర్గం:కొమరంభీం జిల్లా వ్యక్తులు
వర్గం:కొమరంభీం జిల్లా రాజకీయ నాయకులు
వర్గం:కొమరంభీం జిల్లా నుండి ఎన్నికైన ఆంధ్రప్రదేశ్ శాసన సభ్యులు